
Deklasifikācijas datums: 20.12.2023.
Deklasifikācijas pamats: zudis ierobežotas pieejamības statusa noteikšanas pamats – pārkāpuma procedūras lieta izbeigta.

	
Eiropas Komisijas
Ģenerālsekretariātam
(SG-R2)
1049 Brisele
Beļģija


Uz Eiropas Komisijas 2023. gada 26. janvāra
formālo paziņojumu pārkāpuma 
procedūras lietā Nr. INFR(2023)0028

1. Latvijas Republika (turpmāk – Latvija) ir saņēmusi Eiropas Komisijas 2023.gada 26.janvāra formālo paziņojumu pārkāpuma procedūras lietā Nr. INFR(2023)0028, kurā norādīts:
1.1. Latvija nav izpildījusi pienākumu paziņot par Eiropas Parlamenta un Padomes 2021.gada 22.marta Direktīvas (ES) 2021/514, ar ko groza Direktīvu 2011/16/ES par administratīvu sadarbību nodokļu jomā (turpmāk – Direktīva 2021/514), transponēšanas pasākumiem.
1.2. Saskaņā ar procedūru, kas paredzēta Līguma par Eiropas Savienības darbību 258. pantā, Eiropas Komisija dod iespēju Latvijai divu mēnešu laikā iesniegt paskaidrojumus par Direktīvas 2021/514 transponēšanu.
2. Latvija, atbildot uz Eiropas Komisijas 2023.gada 26.janvāra formālo paziņojumu pārkāpuma procedūras lietā Nr. INFR(2023)0028, sniedz šādu informāciju:
2.1. Latvija atzīst, ka tā nav izpildījusi pienākumu savlaicīgi paziņot par Direktīvas 2021/514 transponēšanas pasākumiem.
2.2. Lai pilnībā transponētu Direktīvas 2021/514 prasības:
2.2.1. Saeima 2022. gada 22. decembrī pieņēma likumu “Grozījumi likumā “Par nodokļiem un nodevām””[footnoteRef:1]. Par minēto likumu 2023. gada 2. martā ir sniegta notifikācija Valsts izpildes pasākumu paziņošanas sistēmā pie Direktīvas 2021/514 pārņemšanas termiņa – 2022.gada 31. decembris. [1:   https://likumi.lv/ta/id/338382-grozijumi-likuma-par-nodokliem-un-nodevam- (stājās spēkā 01.01.2023., publicēts Latvijas Vēstnesī 23.12.2022., OP Nr.2022/249A.2);] 

2.2.2. Ministru kabinets 2023. gada 17. janvārī pieņēma Ministru kabineta noteikumus Nr.16 “Grozījumi Ministru kabineta 2013. gada 5. novembra noteikumos Nr. 1245 “Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi””[footnoteRef:2]. Par minētajiem Ministru kabineta noteikumiem 2023. gada 2. martā ir sniegta notifikācija Valsts izpildes pasākumu paziņošanas sistēmā pie Direktīvas 2021/514 pārņemšanas termiņa – 2022.gada 31. decembris. [2:  https://likumi.lv/ta/id/338907-grozijumi-ministru-kabineta-2013-gada-5-novembra-noteikumos-nr-1245-kartiba-kada-tiek-veikta-informacijas-apmaina-nodoklu-joma-... (stājās spēkā 21.01.2023., publicēts Latvijas Vēstnesī 20.01.2023., OP numurs: 2023/15.9).] 

2.2.3. Ministru kabinets 2023. gada 7.martā[footnoteRef:3] pieņēma Ministru kabineta noteikumus “Noteikumi par automātisko informācijas apmaiņu par pārdevējiem, kuri gūst ienākumus, izmantojot digitālās platformas”. Tiklīdz šie Ministru kabineta noteikumi tiks publicēti Oficiālajā izdevumā “Latvijas Vēstnesis”, Latvija par to nekavējoties paziņos Eiropas Komisijai, izmantojot Valsts izpildes pasākumu paziņošanas sistēmu. [3:  https://tapportals.mk.gov.lv/legal_acts/9d0573ee-3501-489c-b64f-13dc9209a37e, TAP lietas Nr. 22-TA-2968] 

2.3. Ar nostājas 2.2. apakšpunktā minētajiem normatīvajiem aktiem Direktīva 2021/514 tiek pārņemta pilnībā.
2.4. Latvija informē, ka Direktīvas 2021/514 pārņemšanas kavējums saistīts galvenokārt ar sarežģīto saskaņošanas procesu, kā arī ar valdības maiņu laikā, kad tika virzīti normatīvie akti. 

